钦定古今图书集成/理学汇编/学行典/第204卷 > 陈民表
## 钦定古今图书集成/理学汇编/学行典/第204卷 > 陈民表

按《松江府志》：“陈民表，字元望。年十七，入华亭庠，受徒
事亲，日具一脔为养。母年五十，遘危疾，医药罔效，涕
泣徒跣。夜半辄叩城隍神，愿捐己寿益亲。数日后，虔
祷不懈，恍惚见神手一牌，上书‘准延寿’三字，朱沈淋
漓，注手指闲。自此日瘥后，父寿至八十六，母寿至九
十七，皆谓诚孝所格云。”